સઈદે તેની કારકિર્દીની શરૂઆત પાકિસ્તાનની યુનિવર્સિટી ઓફ એન્જીનિયરિંગ એન્ડ ટેકનોલોજીમાં કાઉન્સિલ ઓફ ઈસ્લામિક આઈડીયોલોજીના પ્રોફેસર તરીકે કરી હતી. જનરલ ઝીયા ઉલ હકના સમયમાં તેનો ભારે વટ હતો. ઝીયાએ તેને હાયર સ્ટડીઝ માટે સાઉદી અરેબિયા મોકલ્યો. એ વખતે સોવિયેત રશિયા અફઘાનિસ્તાનમાં અડિંગો જમાવીને બેઠેલું ને લાદેન સહિતના કટ્ટરવાદી રશિયા સામે લડતા. સાઉદીમાં સઈદ તેના કરતાં પણ વધારે કટ્ટરવાદીઓને મળ્યો ને તેનું મગજ બદલાઈ ગયું. તેના પર સૌથી વધારે પ્રભાવ અબ્દુલ્લા આઝમનો પડ્યો.